Taxibestuurder ry metrobeampte dood | Maroela Media
'n Taxibestuurder is in hegtenis geneem en sal binnekort in die hof verskyn in verband met die dood van 'n beampte van die Tshwane-metropolisie.
Die voorval het Saterdagoggend in Summitweg by die R55 net voor Midrand plaasgevind.
Volgens sr.supt. Isaac Mahamba, woordvoerder van die Tshwane-metropolisie, het die beampte 'n motor omstreeks 10:30 voorgekeer toe hy deur 'n minibustaxi doodgery is. Die taxi het agter die motor gery wat van die pad af getrek is.
Die beampte is op die toneel dood verklaar en die taxibestuurder is onmiddellik in hegtenis geneem. 'n Saak van strafbare manslag word ondersoek.
Mahamba het gesê die beampte se identiteit sal bekend gemaak word sodra al sy naasbestaandes in kennis gestel is.
"Die Tshwane-metropolisie wil graag ons meegevoel betuig met die beampte se familie, vriende en kollegas."
Vrystaat-boer sterf weke ná aanval
Hierdie vervlakse taxi's maak my sooooo kwaad! Regtig nou ry hy mense dood omdat hy kan, want die paaie behoort mos aan hulle pffft skraap die goed van die pad af!!!
Doodstraf vir moord, verkragting en ontvoering. Tensy ñ moord uit self-verdediging en beskerming van onskuldiges is, en nie met voorbedagte rade uitgevoer is nie, móét en mág daar nie goedsmoeds uitsonderings gemaak word nie!
Wat van die berig mens irriteer, is dat wanneer taxibestuurders blankes doodry of raakry, word hulle selde indien ooit onmiddellik gearresteer. Wat is die polisie en metro se verweer vir die oënskynlike diskriminasie?
Ek wonder ook hoekom kan taxidrywers nie altyd so vinnig gearresteer word as hulle mense soms met opset omry of doodry nie. Hierdie twee regstelsels wat bedryf word raak nou ń bietjie dik vir ń daalder.
Ek het al dikwels gesien dat verkeersbeamptes motoriste op gevaarlike plekke aftrek, byvoorbeeld op ń draai en dan staan die beampte half in die pad wanneer hy/sy met die bestuurder praat. Dit kan bydra tot ongelukke.